
DR.30.9.2003 75 
 

Sebelum Broga dikenal pasti sebagai lokasi incinerator, kajian preliminary EIA telah dibuat 
bagi menentukan potensi penempatan loji rawatan termal sisa pepejal.  Setelah tapak ini 
dikenal pasti sebagaimana lazimnya, barulah pemaju projek melaksanakan kajian EIA 
terperinci ke atas tapak yang berkenaan. 

 Pada masa ini kajian EIA ini baru sahaja diterima oleh Jabatan Alam Sekitar, iaitu 
pada 23 Ogos 2003 dan kini sedang diproses oleh jabatan tersebut.  Apa yang pasti, kajian 
EIA yang dilaksanakan ini telah mengambil kira isu-isu penting seperti pencemaran air, 
kesihatan dan keselamatan orang awam serta langkah-langkah kawalan yang sesuai bagi 
mengatasi sebarang kemungkinan masalah yang timbul.Menyentuh mengenai projek 
SMART, pihak pemaju iaitu MMC Engineering Group Berhad, Gamuda  Berhad JV….. 

 Puan Teresa Kok Suh Sim:  [Bangun] 

 Tuan Yang di-Pertua:  Ada yang bangun, Yang Berhormat.  Ya, sila. 

 Puan Teresa Kok Suh Sim:  Terima kasih Tuan Yang di-Pertua dan juga Yang 
Berhormat Timbalan Menteri.  Saya hanya hendak kepastian sama ada Yang Berhormat 
Timbalan Menteri dan juga kementerian sedar tentang komen yang dibuat oleh pakar kimia 
di luar negara, terutamanya pakar dari Germany, yang mana artikel itu disiarkan di dalam 
Malaysiakini, di mana dikatakan bahawa laporan EIA itu memang tidak mempunyai 
kepakaran secukupnya dari segi teknikal, dan juga banyak perkara yang tidak disentuh.  
Salah satunya mengenai emission impact calculation, yang mana tidak disentuh langsung 
di dalam laporan EIA, dan juga banyak perkara teknikal yang menunjukkan bahawa laporan 
EIA yang disediakan oleh Perunding Utama Sdn. Bhd itu tidak cukup terperinci dan tidak 
cukup bagus. 

 Jadi, saya hanya hendak tahu, sekiranya kualiti laporan EIA dan juga kredibiliti 
syarikat konsultan yang mengendalikan laporan EIA itu dipersoalkan, apakah yang akan 
dibuat oleh kementerian Yang Berhormat?  Adakah kementerian Yang Berhormat akan 
mengambil kira kesemua pandangan daripada pakar-pakar luar negara itu dan mungkin 
juga melantik syarikat perunding yang lain, yang lebih pakar dalam bidang ini, untuk 
menjamin keselamatan projek incinerator tersebut. 

 Dato' Zainal bin Dahalan:  Terima kasih Tuan Yang di-Pertua, terima kasih Yang 
Berhormat bagi Seputeh.  Seperti yang saya sebutkan tadi bahawa pada masa ini kajian 
EIA tersebut baru sahaja diterima oleh Jabatan Alam Sekitar, iaitu pada 23 Ogos 2003 dan 
kini sedang diproses oleh jabatan.  Jadi, apa pun, seperti yang saya tegaskan, bahawa 
soal-soal yang penting seperti masalah pencemaran air, kesihatan, keselamatan orang 
awam yang berkaitan dengan perkara yang disebut oleh Yang Berhormat, akan diambil 
kira.   

Jadi, saya berharap supaya kita tunggu dahulu laporan ini siap dan diluluskan dan 
sebagainya, dan apakah syarat-syarat yang perlu dikenakan bagi memastikan semua 
aspek yang berkaitan dengan masalah pencemaran dan keselamatan ini akan diberikan 
tindakan dan keutamaan.  Terima kasih. 

 Menyentuh mengenai Projek SMART, pihak pemaju iaitu MMC Engineering Group 
Berhad dan Gamuda Berhad JV, telah mengemukakan laporan kajian penilaian kesan alam 
sekitar atau preliminary EIA, dengan izin, pada 26 Julai 2002 dan telah mendapat kelulusan 
Jabatan Alam Sekitar pada 11 November 2002.  Detail EIA, dengan izin, bagi projek ini 
adalah tidak diperlukan kerana tiada kesan signifikan dan di luar kriteria untuk diadakan EIA 
secara terperinci.   

 Yang Berhormat bagi Seputeh juga ada menyebut mengenai peranan Jabatan 
Perkhidmatan Kaji Cuaca Malaysia dalam menangani masalah banjir kilat. Jabatan 
Perkhidmatan Kaji Cuaca Malaysia memang memantau keadaan cuaca di seluruh negara 
sepanjang 24 jam setiap hari. 

 Tuan Yang di-Pertua:  Yang Berhormat bagi Kepong bangun, Yang Berhormat.  
Hendak bagi jalan atau tidak? 

 Dato' Zainal bin Dahalan:  Hendak tanya mengenai apa, Yang Berhormat? 

  



Sebelum Broga dikenal pasti sebagai lokasi incinerator, kajian preliminary EIA telah dibuat bagi menentukan potensi penempatan loji rawatan termal sisa pepejal. Setelah tapak ini dikenal pasti sebagaimana lazimnya, barulah pemaju projek melaksanakan kajian EIA terperinci ke atas tapak yang berkenaan. Pada masa ini kajian EIA ini baru sahaja diterima oleh Jabatan Alam Sekitar, iaitu pada 23 Ogos 2003 dan kini sedang diproses oleh jabatan tersebut. Apa yang pasti, kajian EIA yang dilaksanakan ini telah mengambil kira isu-isu penting seperti pencemaran air, kesihatan dan keselamatan orang awam serta langkah-langkah kawalan yang sesuai bagi mengatasi sebarang kemungkinan masalah yang timbul.Menyentuh mengenai projek SMART, pihak pemaju iaitu MMC Engineering Group Berhad, Gamuda Berhad JV..... Puan Teresa Kok Suh Sim: [Bangun]. Tuan Yang di-Pertua: Ada yang bangun, Yang Berhormat. Ya, sila. Puan Teresa Kok Suh Sim: Terima kasih Tuan Yang di-Pertua dan juga Yang Berhormat Timbalan Menteri. Saya hanya hendak kepastian sama ada Yang Berhormat Timbalan Menteri dan juga kementerian sedar tentang komen yang dibuat oleh pakar kimia di luar negara, terutamanya pakar dari Germany, yang mana artikel itu disiarkan di dalam Malaysiakini, di mana dikatakan bahawa laporan EIA itu memang tidak mempunyai kepakaran secukupnya dari segi teknikal, dan juga banyak perkara yang tidak disentuh. Salah satunya mengenai emission impact calculation, yang mana tidak disentuh langsung di dalam laporan EIA, dan juga banyak perkara teknikal yang menunjukkan bahawa laporan EIA yang disediakan oleh Perunding Utama Sdn. Bhd itu tidak cukup terperinci dan tidak cukup bagus. Jadi, saya hanya hendak tahu, sekiranya kualiti laporan EIA dan juga kredibiliti syarikat konsultan yang mengendalikan laporan EIA itu dipersoalkan, apakah yang akan dibuat oleh kementerian Yang Berhormat? Adakah kementerian Yang Berhormat akan mengambil kira kesemua pandangan daripada pakar-pakar luar negara itu dan mungkin juga melantik syarikat perunding yang lain, yang lebih pakar dalam bidang ini, untuk menjamin keselamatan projek incinerator tersebut. Dato' Zainal bin Dahalan: Terima kasih Tuan Yang di-Pertua, terima kasih Yang Berhormat bagi Seputeh. Seperti yang saya sebutkan tadi bahawa pada masa ini kajian EIA tersebut baru sahaja diterima oleh Jabatan Alam Sekitar, iaitu pada 23 Ogos 2003 dan kini sedang diproses oleh jabatan. Jadi, apa pun, seperti yang saya tegaskan, bahawa soal-soal yang penting seperti masalah pencemaran air, kesihatan, keselamatan orang awam yang berkaitan dengan perkara yang disebut oleh Yang Berhormat, akan diambil kira. Jadi, saya berharap supaya kita tunggu dahulu laporan ini siap dan diluluskan dan sebagainya, dan apakah syarat-syarat yang perlu dikenakan bagi memastikan semua aspek yang berkaitan dengan masalah pencemaran dan keselamatan ini akan diberikan tindakan dan keutamaan. Terima kasih. Menyentuh mengenai Projek SMART, pihak pemaju iaitu MMC Engineering Group Berhad dan Gamuda Berhad JV, telah mengemukakan laporan kajian penilaian kesan alam sekitar atau preliminary EIA, dengan izin, pada 26 Julai 2002 dan telah mendapat kelulusan Jabatan Alam Sekitar pada 11 November 2002. Detail EIA, dengan izin, bagi projek ini adalah tidak diperlukan kerana tiada kesan signifikan dan di luar kriteria untuk diadakan EIA secara terperinci. Yang Berhormat bagi Seputeh juga ada menyebut mengenai peranan Jabatan Perkhidmatan Kaji Cuaca Malaysia dalam menangani masalah banjir kilat. Jabatan Perkhidmatan Kaji Cuaca Malaysia memang memantau keadaan cuaca di seluruh negara sepanjang 24 jam setiap hari. Tuan Yang di-Pertua: Yang Berhormat bagi Kepong bangun, Yang Berhormat. Hendak bagi jalan atau tidak?. Dato' Zainal bin Dahalan: Hendak tanya mengenai apa, Yang Berhormat?.